**Jauniešu veidotu īsfilmu “Alūksnes vasara 2021”**

**konkursa nolikums**

**1.Mērķis**

Radīt jauniešiem iespēju radoši izpausties un atklāt savu redzējumu par vietu, kurā dzīvo.

Veicināt sabiedrisko aktivitāti pēc-pandēmijas periodā.

Radīt vēl nebijušu pasākumu Alūksnes muižas parkā, attainojot 2021.gada Alūksnes novada vasaru.

**2.** **Konkursa organizatori**

Jauniešu grupa “Oluksnieši” (Alūksnes Bērnu un jauniešu centrs)

**3.Konkursa dalībnieki**

Ikviens Alūknes novadā dzīvojošs interesents, kurš ir iesniedzis savu īsfilmu, un tā atbilst visām nolikumā minētajām prasībām.

**4. Konkursa atbalstītāji**

Alūksnes Bērnu un jauniešu centrs; Alūksnes novada pašvaldība.

**5. Par ko jābūt filmai**

Filmais jāattaino 2021. gada vasara Alūksnes novadā. Mērķis ir aptvert pēc iespējas plašāku novada teritoriju, “izejot” ārpus pilsētas robežām. Filmas ideja un saturs ir katra autora praša brīva interpretācija, paturot prātā turpmāk minētos noteikumus.

**6. Konkursa noteikumi**

Īsfilmu konkursā var piedalīties jebkurš Alūksnes novadā dzīvojošs interesents;

Īsfilmas iesniedzējam ir jābūt īsfilmas autoram. Ja īsfilmai ir vairāki autori (līdzautori), tad īsfilmas pieteicējam jānorāda visu līdzautoru vārdi, uzvārdi, dzimšanas dati, e-pasta adreses un tālruņa numuri;

Īsfilmu festivāla dalībnieki iesniedz īsfilmu, kas iepriekš nav tikusi rādīta nevienā konkursā vai festivālā;

Īsfilmu konkursa organizatori pēc saviem ieskatiem var izmantot festivālam iesniegtos darbus, ja šādas darbības tiešā veidā nav saistītas ar peļņas gūšanu;

Īsfilmu konkursa organizatori patur tiesības pasākumā nerādīt kādu no iesniegtajām īsfilmām, ja tā neatbilst augstāk minētajiem kritērijiem, LR likumam „Autortiesību likums”, ja īsfilmā redzami pārlieku vardarbīgi skati, naida runas, pornogrāfiskas ainas vai tiek mudināta vēlme lietot atkarību izraisošas vielas;

Īsfilmu konkursa organizatori garantē, ka dalībnieku iesniegtā informācija ir konfidenciāla un trešajām personām netiks izpausta;

Īsfilmas iesniegšana negarantē tās prezentāciju plānotajā noslēguma pasākumā, balstoties uz mērķi, lai pārraidītais saturs būtu kvalitatīvs, kā arī gadījumā, kad iesniegto filmu apjoms pārsniedz iespējas tās kvalitatīvi demonstrēt viena pasākuma ietvaros.

**7. Filmu iesniegšanas kārtība un kritēriji**

Konkursam pieteikto īsfilmu kopijas iesūtīt līdz 15.08.2021.

Konkursam iesniegtās īsfilmas izskatīs un vērtēs žūrija/ jauniešu grupa “Oluksnieši”. Īsfilmu konkursa fināla filmu skate ir projekta svarīgākais notikums.

Īsfilma jāiesniedz mp4 formātā līdz 15.08.2021. Alūksnes Bērnu un jauniešu centrā Alūksnē, Dārza ielā 8A, vai individuāli sazinoties ar organizatoriem. Īsfilma jāiesniedz 1 (vienā) eksemplārā, pievienojot nelielu tās aprakstu 3-5 teikumos.

Video faila formāts: mp4.

Iesniegtās īsfilmas garums nedrīkst pārsniegt 10 min.

Ja iesniegtā filma nav latviešu valodā, tai ir jābūt ar subtitriem latviešu valodā.

Īsfilmas beigās jānorāda darba autors vai autoru komanda, sadarbības partneri, ja tādi ir.

**8.Vērtēšana un apbalvošana**

Komisija vērtēs:

Atbilstību LR likumam;

Tehnisko darbu;

Video pamatideju;

Idejas izpildījums, uztveramība, māksliniecisko kvalitāti;

Faktoru, vai ir aptverta teritorija ārpus pilsēta robežām;

Darba saturisko aspektu– idejas oriģinalitāti, attainotās emocijas;

Īsfilmas vērtēs šādi žūrijas komisijas locekļi:

1. producente Ieva Niedre
2. Jauniešu grupa “Oluksnieši”
3. ABJC direktore Eva Aizupe

Īsfilmu izvērtēšana notiks nedēļu pirms noslēguma pasākuma.

Visi uzvarētāji tiks godināti konkursa noslēguma pasākumā.

**9.Kontaktinformācija**

Konkursu organizē jauniešu grupa “Oluksnieši” sadarbībā ar ABJC un Alūksnes novada pašvaldību.

Konkursa direktore– Marta Līva Ziņģe

e-pasts: martazinge.mz@gmail.com

T. 25653989